Adil Aouchiche

Adil Aouchiche (lahir 15 Julai 2002) merupakan pemain bola sepak profesional Perancis yang beraksi di posisi pemain tengah. Beliau kini merupakan seorang ejen bebas.

Kerjaya kelab 
Seorang pemain lepasan akademi Paris Saint-Germain, Aouchiche melakukan penampilan sulungnya untuk pasukan utama PSG pada 30 Ogos 2019 dalam aksi liga menewaskan Metz 2-0. Beliau beraksi sebagai kesebelasan utama pasukan dan beraksi sehingga 65 minit permainan sebelum ditukarkan dengan Leandro Paredes. Beliau menjaringkan gol sulungnya pada 5 Januari 2020 dalam aksi Coupe de France menundukkan Linas-Montlhéry 6-0. Jaringan itu meletakkan beliau sebagai pemain kedua termuda PSG yang menjaringkan gol dalam kejohanan rasmi di belakang Bartholomew Ogbeche. Beliau melakukan penampilan ketiganya untuk PSG sebagai pemain gantian dalam aksi Coupe de France menentang Dijon yang berakhir dengan kemenangan 6-1.

Pada 29 Mei 2020, Aouchiche telah menjalani ujian kesihatan bersama Saint-Étienne untuk melengkapkan perpindahan secara percuma menuju ke kelab itu. Pada 15 Jun 2020, Aouchiche telah dicalonkan ke dalam Anugerah Golden Boy dengan menjadi salah seorang daripada tiga pemain PSG yang termasuk ke dalam senarai anugerah itu.

Kerjaya antarabangsa 
Aouchiche telah dilahirkan di Perancis dan berasal daripada keturunan Algeria. Aouchiche kini merupakan pemain belia antarabangsa Perancis. Beliau mula menarik perhatian umum ketika Kejohanan Eropah B-17 2019 oleh kerana kemampuannya untuk menjaringkan jaringan gol. Walaupun berperanan sebagai pemain tengah, beliau telah menghasilkan sembilan gol dalam lima perlawanan sepanjang kejohanan itu yang menyaksikan pasukan Perancis mara ke peringkat separuh akhir. Beliau telah menjaringkan hatrik dalam aksi menentang Sweden dan menyumbat empat gol dalam pertembungan suku akhir menentang Republik Czech.

Dalam kejohanan itu, beliau berjaya meleburkan beberapa rekod termasuklah rekod menjaringkan gol terbanyak dalam sesuatu kempen Kejohanan Eropah Bawah-17 yang sebelum ini dipegang oleh rakan senegaranya, Odsonne Édouard dan Amine Gouiri yang masing-masing menjaringkan lapan gol pada edisi 2015 dan 2017. Beliau juga menjadi penjaring terbanyak Kejohanan Eropah Bawah-17 sepanjang zaman sekali gus meleburkan rekod sebelum ini yang dikongsi oleh Édouard, Gouiri dan Abel Ruiz. Jumlah jaringan golnya telah menyamai rekod gol terbanyak dalam kejohanan bola sepak yang diadakan oleh [UEFA]], Beliau kini berkongsi tempat dengan Michel Platini, Elena Danilova dan Shekiera Martinez untuk memegang rekod itu. Prestasinya yang cemerlang menyaksikan beliau telah dimasukkan ke dalam "Pasukan Pilihan Kejohanan".

Statistik kerjaya 
.

Pencapaian

Kelab
Paris Saint-Germain
Ligue 1: 2019–20

Individu
 Bola Perak Piala Dunia B-17 FIFA: 2019

Catatan

Pautan luar 

 Profile at the Paris Saint-Germain F.C. website

 

Kelahiran 2002
Orang hidup
Pemain bola sepak Perancis
Algeria Perancis
Pemain Paris Saint-Germain F.C.